***Αλεξανδρούπολη, 30/05/2018***

***ΠΡΟΣ :***

* ***Αντιπεριφερειάρχη Έβρου***

***Πέτροβιτς Δημήτριο***

***ΚΟΙΝ:***

* ***Περιφερειαρχή Αν. Μακεδονίας & Θράκης***

***ΘΕΜΑ: ΕΠΙΛΥΣΗ ΤΟΥ ΘΕΜΑΤΟΣ ΤΗΣ ΑΠΟΖΗΜΙΩΣΗΣ ΤΩΝ ΣΗΡΟΤΡΟΦΩΝ ΣΤΟΝ ΝΟΜΟ ΈΒΡΟΥ***

*Το έτος 2017 ήταν μια δύσκολη χρονιά για την σηροτροφία του Ν. Έβρου. Ένα μεγάλο μέρος των σηροτρόφων λόγω των υψηλών θερμοκρασιών που επικράτησαν στην περιοχή είχε σαν συνέπεια να μην έχουν την απαιτούμενη παραγωγή μεταξοσκώληκα λόγω της θανάτωσης αυτών. Το αποτέλεσμα ήταν να μην καταβληθεί στο 90% των σηροτρόφων το σύνολο της συνδεδεμένης ενίσχυσης ή να καταβληθούν ελάχιστα ποσά.*

*Η Διεύθυνση Αγροτικής Ανάπτυξης, Οικονομίας & Κτηνιατρικής της Περιφερειακής Ενότητας Έβρου μέσω των επιτροπών της, εφαρμόζοντας την νομοθεσία, προέβη στην καταγραφή της παραγωγής και συνέταξε τα απαιτούμενα πρακτικά για τον κάθε παραγωγό, βασιζόμενη στην πραγματική κατάσταση που διαπιστώθηκε κατά την διάρκεια της επιτόπιας εξέτασης αυτών. Στα εν’ λόγω πρακτικά αποτυπώνονται οι καιρικές συνθήκες που επικράτησαν στο νομό αλλά και το μέγεθος της ζημιάς που έπαθαν οι σηροτρόφοι.*

*Επειδή η σηροτροφία είναι μια καλλιέργεια η οποία δεν εντάσσεται στο σύστημα της αποζημίωσης του ΕΛΓΑ, αυτό δυσκολεύει τους παραγωγούς να συνεχίσουν την επόμενη χρονιά την καλλιέργεια.*

*Στις 2-2-2018 καταθέσαμε αναφορά (*<http://www.dimoschakis.gr/?p=8079>) *στο ελληνικό κοινοβούλιο για το συγκεκριμένο θέμα λαμβάνοντας στις 28-3-2018 απάντηση* (<https://www.hellenicparliament.gr/UserFiles/67715b2c-ec81-4f0c-ad6a-476a34d732bd/10669449.pdf>) *από το Υπουργείο Αγροτικής Ανάπτυξης και Τροφίμων η οποία μεταξύ άλλων αναφέρει ότι* ***«εξετάζεται, σε συνεργασία με την οικεία
ΔΑΟΚ, το ενδεχόμενο αναγνώρισης ως επιλέξιμων προς πληρωμή και των κυτίων με μειωμένη παραγωγή κουκουλιών, λόγω «εξαιρετικής περίστασης», στο πλαίσιο του άρθρου 2 παρ. 2 του Κανονισμού (ΕΕ) αριθμ. 1306/2013»****.*

*Σύμφωνα λοιπόν με την παραπάνω απάντηση που λάβαμε από το Υπουργείο Αγροτικής Ανάπτυξης και Τροφίμων, διαφαίνεται η πρόθεση να εξεταστεί το ενδεχόμενο της αποζημίωσης των σηροτρόφων λόγω «εξαιρετικής περίστασης».*

*Έχοντας υπόψιν τα παραπάνω, παρακαλούμε η Διεύθυνση Αγροτικής Ανάπτυξης, Οικονομίας & Κτηνιατρικής της Περιφερειακής Ενότητας Έβρου ως αρμόδια, όπως προβεί στις απαιτούμενες από την πλευρά σας ενέργειες προς το αρμόδιο υπουργείο, προκειμένου να αποζημιωθούν οι σηροτρόφοι. Από την πλευρά μας παραμένουμε στην διάθεσή σας για οποιαδήποτε βοήθεια.*

***Ο Βουλευτής Ν. Έβρου***

******

***Αναστάσιος Δημοσχάκης***